#### Ministru kabineta noteikumu projekta „Noteikumi par saimnieciskā gada pārskata sagatavošanas kārtību” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Noteikumi par saimnieciskā gada pārskata sagatavošanas kārtību” (turpmāk – Noteikumu projekts) izstrādāts pamatojoties uz Likuma par budžetu un finanšu vadību (turpmāk – Likums) 31.panta otro daļu. |
| 2. | Pašreizējā situācija un problēmas | 2011.gada 15.decembrī izdarīti grozījumi Likuma 31.pantā, kas stājas spēkā ar 2012.gada 1.janvāri:  1.otrā daļa izteikta jaunā redakcijā: „Ministru kabinets nosaka kārtību un apjomu, kādā Finanšu ministrija sagatavo saimnieciskā gada pārskatu, tajā ietverot Finanšu ministrijas vadības ziņojumu par saimnieciskā gada pārskatu, valsts konsolidēto grāmatvedības bilanci un tās pielikumus, pārskatu par konsolidētā kopbudžeta izpildi un tā pielikumus un pārskatu par valsts konsolidēto parādu un tā pielikumus”, jo Likuma 31.panta otrajā daļā iepriekš noteiktais saimnieciskā gada pārskata saturs bija novecojis, neatbilda esošajai situācijai un labākajai pārskatu sagatavošanas praksei, tāpēc tika precizēta Likuma 31.panta otrās daļas redakcija un atbilstoši izstrādāts jauns Noteikumu projekts;  2.izslēgta ceturtā daļa, atbilstoši kurai izdoti Ministru kabineta 2008.gada 26.maija noteikumi Nr.362 “Noteikumi par saimnieciskā gada pārskata sagatavošanas kārtību” (turpmāk – noteikumi Nr.362).  Izstrādājot noteikumu projektu atbilstoši Likumā noteiktajam deleģējumam un izvērtējot noteikumus Nr.362, secināts, ka:  1. saimnieciskā gada pārskatā atsevišķos pielikumos daļa informācijas jau ir sniegta citos finanšu pārskatu pielikumos un skaidrojumos, kas nevajadzīgi palielina saimnieciskā gada pārskata apjomu un padara to nepārskatāmu lietotājiem. Saimnieciskā gada pārskata apjoma optimizācijai un tā kvalitātes uzlabošanai nepieciešams izslēgt atsevišķus pielikumus;  2. saimnieciskā gada pārskata saturs atbilstoši noteikumu Nr.362 prasībām neietvēra vairākus valsts konsolidētos finanšu pārskatus, kuri sniedzami atbilstoši starptautiski pieņemtai labākajai pārskatu sagatavošanas praksei un kurus šobrīd saskaņā ar normatīvo aktu prasībām sagatavo budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes – finansiālās darbības pārskatu, pašu kapitāla (neto aktīvu) izmaiņu pārskatu un naudas plūsmas pārskatu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts sagatavots atbilstoši Likumā noteiktajam deleģējumam, aizstājot noteikumus Nr.362.  Noteikumu projekts nosaka Finanšu ministrijas (Valsts kases) sagatavotā saimnieciskā gada pārskata apjomu un tā sagatavošanas kārtību.  Noteikumu projekts izstrādāts, lai sniegtu publiski saprotamāku informāciju, kas balstīta uz labāko pārskatu sagatavošanas praksi, vienlaikus nodrošinot pārskatu lietotājiem (analītiķiem) saimnieciskā gada pārskata analīzei detalizētāku papildus informāciju Valsts kases mājas lapā. Noteikumu projekts salīdzinājumā ar noteikumu Nr.362 prasībām paredz:  1.saimnieciskā gada pārskatā iekļaut papildus finanšu pārskatus atbilstoši labākajai pārskatu sagatavošanas praksei – valsts konsolidēto finansiālās darbības pārskatu, pašu kapitāla (neto aktīvu) izmaiņu pārskatu un naudas plūsmas pārskatu;  2. izslēgt atsevišķus pielikumus, kuros minētā informācija uzrādīta citos finanšu pārskatu pielikumos, šo informāciju turpmāk publicējot Valsts kases mājas lapā.  Noteikumu projektā noteikti saimnieciskā gada pārskata sagatavošanas un konsolidācijas pamatprincipi.  Budžeta izpildes informācija sagatavojama atbilstoši Likumā par valsts budžetu kārtējam gadam, pašvaldību saistošajos noteikumos un daļēji no valsts budžeta finansētu atvasinātu publisku personu un budžeta nefinansētu institūciju budžetos noteiktajai struktūrai un normatīvajos aktos par budžetu klasifikācijām noteiktajam.  Finanšu informācija sagatavojama, ņemot vērā Starptautisko publiskā sektora grāmatvedības standartu pamatnostādnes un normatīvajos aktos par grāmatvedības uzskaiti un pārskatu sagatavošanu noteikto. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Noteikumu projekts attiecināms vienīgi uz Finanšu ministrijas darbiniekiem un neskar citu sabiedrības locekļu tiesības un pienākumus. |
| 7. | Cita informācija | Noteikumu projekts sekmē pārskatāmāku pārskatu sagatavošanas un informācijas sniegšanas kārtību, tādējādi uzlabojot finanšu pārskatu ticamību un salīdzināmību, kā rezultātā paaugstināsies saimnieciskā gada pārskata kvalitāte.  Lai nodrošinātu pārskata lietotājus ar detalizētu informāciju par saimnieciskā gada pārskatā ietvertiem budžeta izpildes un finanšu rādītājiem, Valsts kase papildus saimnieciskā gada pārskatam sagatavos un publiskos šādu informāciju:  1. konsolidētā kopbudžeta izpilde saimnieciskajā gadā (ieskaitot ziedojumus un dāvinājumus);  2. valsts konsolidētā budžeta izpilde saimnieciskajā gadā (ieskaitot ziedojumus un dāvinājumus);  3. pašvaldību konsolidētā budžeta izpilde saimnieciskajā gadā (ieskaitot ziedojumus un dāvinājumus);  4. valsts budžeta aizdevumi un aizdevumu atmaksas saimnieciskajā gadā;  5. kopsavilkums par ministriju un centrālo valsts iestāžu ilgtermiņa finanšu ieguldījumu kustību saimnieciskajā gadā;  6. kopsavilkums par ministriju un centrālo valsts iestāžu īstermiņa finanšu ieguldījumu kustību saimnieciskajā gadā;  7. kopsavilkums par pašvaldību budžeta iestāžu ilgtermiņa finanšu ieguldījumu kustību saimnieciskajā gadā;  8. kopsavilkums par pašvaldību budžeta iestāžu īstermiņa finanšu ieguldījumu kustību saimnieciskajā gadā;  9. kopsavilkums par valsts aizdevumiem saimnieciskā gada 31.decembrī;  10. kopsavilkums par ministriju un centrālo valsts iestāžu naudas līdzekļu, to ekvivalentu un depozītu atlikumiem saimnieciskā gada 31.decembrī;  11. kopsavilkums par pašvaldību naudas līdzekļu, to ekvivalentu un depozītu atlikumiem saimnieciskā gada 31.decembrī;  12. izziņa par valsts budžeta līdzekļu atlikumiem saimnieciskā gada 31.decembrī;  13. pašvaldību galvojumu saraksts saimnieciskā gada 31.decembrī (ar kopsavilkumu pa sektoriem un valūtām);  14. valsts izsniegto galvojumu saraksts saimnieciskajā gada 31.decembrī. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Projekts attiecināms uz Valsts kases un Finanšu ministrijas darbiniekiem, kuri sagatavos saimnieciskā gada pārskatu – aptuveni 30 darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Noteikumu projekts paredz papildus sagatavot valsts konsolidēto finansiālās darbības pārskatu, pašu kapitāla (neto aktīvu) izmaiņu pārskatu un naudas plūsmas pārskatu. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III, IV,V, un VI sadaļa – projekts šo jomu neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kase un Finanšu ministrija |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Finanšu ministrs A.Vilks

25.04.2012. 09:22

946

Šuksta

67094210, Irena.Suksta@kase.gov.lv